PRIJEDLOG

Na temelju članka 20. i članka 42. Zakona o lokalnim porezima ( NN broj 115/16, 101/17, 114/22, 114/23 i 152/24 ) i članka 31. Statuta Općine Smokvica (Službeni glasnik Općine Smokvica broj 03/09, 22/13, 06/18 i 05/21) Općinsko vijeće Općine Smokvica na svojoj 4. sjednici održanoj dana 15. prosinca 2025. godine donijelo je

ODLUKU

o izmjenama i dopunama Odluke o lokalnim porezima

Članak 1.

U Odluci u lokalnim porezima (Službeni glasnik Općine Smokvica broj 03/2025) mijenja se članak 6. i sada glasi: „Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava porezne uprave prema sjedištu odnosno prebivalištu ili uobičajenom boravištu poreznog obveznika.

Ovlašćuje se nadležna služba platnog prometa zadužena za raspoređivanje uplaćenih prihoda korisnicima, da naknadu koja pripada Ministarstvu financija, Poreznoj upravi, u iznosu od 5% od ukupno naplaćenih prihoda poreza na potrošnju, obračuna i uplati u državni proračun i to do zadnjeg dana u mjesecu za protekli mjesec.

Članak 2.

Ova Odluka stupa na snagu osmog dana od dana objave u Službenom glasniku Općine Smokvica.

KLASA:

URBROJ:

Smokvica, 15.prosinca 2025. godine

PREDSJEDNICA OPĆINSKOG VIJEĆA

Josipa Tomašić