-PRIJEDLOG-

Na temelju članka 31. Statuta Općine Smokvica ("Službeni glasnik Općine Smokvica" br. 3/09, 22/13, 6/18 i 5/21) Općinsko vijeće Općine Smokvica na svojoj 4. sjednici održanoj dana 15. prosinca 2025. godine donosi:

**ODLUKU**

**O USVAJANJU ANALIZE UPRAVLJANJA KOMUNALNOM INFRASTRUKTUROM**

**OPĆINE SMOKVICA**

**Članak 1.**

Odluka o usvajanju Analize upravljanja komunalnom infrastrukturom Općine Smokvica donosi se u skladu s preporukama navedenih u Izvješću o obavljenoj reviziji učinkovitosti upravljanja komunalnom infrastrukturom u vlasništvu jedinica lokalne samouprave na području Dubrovačko-neretvanske županije.

**Članak 2.**

Predmet revizije je upravljanje komunalnom infrastrukturom u jedinicama lokalne samouprave na području Dubrovačko-neretvanske županije. Prema odredbama Zakona o lokalnoj i područnoj (regionalnoj) samoupravi (Narodne novine 33/01, 60/01 – vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se, između ostalog, odnose i na komunalno gospodarstvo.

**Članak 3.**

Općina Smokvica u Analizi upravljanja komunalnom infrastrukturom utvrđuje ciljeve te kriterije kojima se pospješuje pronalaženje optimalnih rješenja kojima će dugoročno očuvati komunalno gospodarstvo te analizirati i vrednovati učinke upravljanja i korištenja komunalne infrastrukture radi utvrđivanja učinkovitosti upravljanja.

**Članak 4.**

Ova Odluka stupa na snagu osmoga dana od dana objave u „Službenom glasniku Općine Smokvica“, a objavit će se na službenoj web stranici Općine i dostupna je javnosti u skladu s odredbama Zakona o pravu na pristup informacijama („Narodne novine“, broj 25/13, 85/15 i 69/22).

KLASA:

URBROJ:

Smokvica, 15.12.2025. godine

PREDSJEDNICA OPĆINSKOG VIJEĆA

Josipa Tomašić