-PRIJEDLOG

Na temelju odredbi članka 31. Statuta Općine Smokvica („Službeni glasnik Općine Smokvica“ br. 3/09,22/13,6/18 i 5/21), te članka 21. stavka 1. Pravilnika o stipendiranju studenata („Službeni glasnik Općine Smokvica“ br. 6/10, 3/13), Općinsko vijeće Općine Smokvica, na svojoj 4. sjednici održanoj dana, 15.prosinca 2025. godine, donijelo je

**Z A K LJ U Č A K**

**o broju stipendija, vrsti i deficitarnim zanimanjima za koja će**

**Općina Smokvica raspisati natječaj za dodjelu stipendija u akademskoj godini 2025/2026**

1. **Raspisuje se natječaj** za dodjelu određenog broja stipendija redovnim studentima/studenticama s prebivalištem na području Općine Smokvica, za akademsku godinu 2025/2026. za školovanje :

za deficitarna zanimanja na području Općine Smokvica i to: iz područja : Prirodnih, Tehničke znanosti i tehnologije, Medicinske, Poljoprivredne, Društvene, Umjetničke i Humanističke znanosti

2. za dodjelu 1 stipendije studentu/studentici neovisno na kojemu se visokom učilištu u Republici Hrvatskoj školuje ako mu je prosjek ocjena na prethodnim godinama studija odličan;

3. za dodjelu 1 stipendije studentu/studentici 1. godine studija neovisno za koje se zanimanje školuje, ako je svaki razred srednje škole završio s ocjenom: odličan.

1. Kandidati su uz prijavak na natječaj dužni dostaviti:

* presliku osobne iskaznice,
* potvrdu visokog učilišta o redovnom upisu na studij,
* presliku svjedodžbi svih prethodnih razreda srednje škole te svjedodžbu završnog ispita (za stipendije pod br. 1.2. i 1.3. ovoga zaključka);
* ovjereni prijepis ocjena iz Indexa za prethodnu godinu studija (studenti/studentice 2. i idućih godina studija);
* potvrde za školovanje za ostalu braću i sestre,
* dokaz o postignutim rezultatima na županijskim i državnim natjecanjima, dobivenim nagradama i priznanjima, objavljenim stručnim i znanstvenim radovima, sudjelovanju na znanstvenim skupovima, dobivenim nagradama na višim i visokim studijima te dobivenoj rektorovoj nagradi;
* izjavu kandidata da nije primatelj stipendije po nekoj drugoj osnovi;
* ukoliko postoji invalidnost kod kandidata ili kod roditelja, potrebno je dostaviti rješenje o invalidnosti, a za roditelja stradalnika Domovinskog rata potrebno je dostaviti uvjerenje o statusu stradalnika Domovinskog rata;
* izjavu o zajedničkom kućanstvu.

1. Mjesečna stipendija iznosi 132,72 eura.
2. S odabranim stipendistom/stipendisticom Općinski načelnik sklopit će ugovor o međusobnim pravima i obvezama.
3. Rok za prijavu na natječaj je 15 dana od dana objave natječaja na oglasnim pločama Općine Smokvica i na službenim internetskim stranicama Općine Smokvica.
4. Prijavak s kompletnom dokumentacijom treba dostaviti poštom preporučeno na adresu: OPĆINA SMOKVICA, 20 272 SMOKVICA, SMOKVICA 80, s naznakom „Natječaj za stipendije – NE OTVARAJ“.
5. Prijavak dostavljen nakon proteka roka iz toč. 5. ovoga natječaja ili bez kompletne dokumentacije, neće se razmatrati. Nakon završenog natječaja priloženi dokumenti neće se vraćati kandidatima.
6. Bodovna lista kandidata za dodjelu stipendija objavit će se na oglasnoj ploči Općine Smokvica i na službenoj internetskoj stranici Općine Smokvica u roku od 15 dana od dana isteka roka za podnošenje prijavaka.

Svaki kandidat može Općinskom vijeću podnijeti u pisanom obliku prigovor na Listu, u roku od 8 dana od dana objave Liste. Odluka Općinskog vijeća je konačna.

1. Stručne, administrativne i sve ostale poslove u svezi s ovim natječajem obavit će Jedinstveni upravni odjel Općine Smokvica.
2. Ovaj Zaključak stupa na snagu danom objave u „Službenom glasniku Općine Smokvica“.

KLASA:

URBROJ:

Smokvica,15.prosinca 2025. g.

PREDSJEDNICA OPĆINSKOG VIJEĆA:

Josipa Tomašić